**Szavazás mozgóurnával**

A választási eljárásról szóló 2013. évi XXXVI. törvény 103. § (1) bekezdése értelmében mozgóurna iránti kérelmet csak a mozgásában **egészségi állapota** vagy **fogyatékossága**, illetve **fogva tartása** miatt gátolt választópolgár nyújthat be.

Mozgóurna kérelem csak **írásban** kérhető, az alábbiak szerint:

**1. Online igénylés**

- **Ügyfélkapus azonosítás nélkül** a szavazást megelőző 4. napon (október 9-én szerdán) 16.00 óráig nyújtható be a kérelem a [www.valasztas.hu](http://www.valasztas.hu) internetes felületen.

**- Ügyfélkapus azonosítással** a szavazás napján 12.00 óráig nyújtható be a kérelem.

**2. Levélben történő igénylés**

* **Postai úton** a kérelemnek a szavazást megelőző 4. napon (október 9-én szerdán) 16.00 óráig kell megérkeznie a helyi választási irodához (6000 Kecskemét, Kossuth tér 1.)
* **írásbeli meghatalmazással nem rendelkező** (rokon, ismerős, egyéb másszemély) **útján borítékban elhelyezve** aszavazást megelőző negyedik napon (október 9-én szerdán) 16.00 óráig a helyi választási irodához (Kecskemét, Kossuth tér 1. földszint 4.) kell benyújtani a kérelmet.

**3. Személyesen vagy meghatalmazott (közokiratba foglalt vagy teljes bizonyító erejű magánokiratba foglalt meghatalmazással rendelkező)személy által történő igénylés**

A kérelmező lakcíme (lakóhelye vagy a bejelentett tartózkodási helye) szerinti helyi választási irodában kell beadni a kérelmet, legkésőbb a szavazást megelőző 2. napon (pénteken) 16.00 óráig.

**4. A szavazás napján 12. 00 óráig történő igénylés**

- **Ügyfélkapus azonosítással**

- **Meghatalmazott vagy** í**rásbeli meghatalmazással nem rendelkező személy általi kézbesítéssel a szavazatszámláló bizottság részére.**